**บทที่ 5**

**การกำกับติดตามประเมินผล**

เมื่อแผนปฏิบัติราชการ 4 ปี ได้มีการนำไปสู่การปฏิบัติครบถ้วนแล้ว การติดตามและประเมินผลการปฏิบัติงานของคณะเป็นสิ่งที่ต้องดำเนินการในขั้นตอนต่อไป เนื่องจากระบบการบริหารราชการแผ่นดินในปัจจุบัน ที่มุ่งเน้นผลสัมฤทธิ์และประสิทธิภาพในการปฏิบัติงาน ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 กำหนดให้ส่วนราชการต้องมีการติดตามประเมินผลการปฏิบัติตามแผนปฏิบัติราชการตามหลักเกณฑ์และวิธีการที่ส่วนราชการกำหนดขึ้น เพื่อประโยชน์ในการปฏิบัติราชการให้เกิดผลสัมฤทธิ์ ในที่นี้จะแสดงผลการติดตามและประเมินผลแผนปฏิบัติราชการ 4 ปี และแผนปฏิบัติราชการประจำปี โดยมีรายละเอียดดังนี้

**กรอบการติดตามและประเมินผล คณะเทคโนโลยีคหกรรมศาสตร์ พ.ศ.2555 – 2558**

สำหรับกรอบการติดตามและประเมินผลการปฏิบัติงานของ งาน/โครงการ-กิจกรรม และความสำเร็จขององค์กรนั้น คณะจะจัดให้มีกลไกเพื่อควบคุมการปฏิบัติงานตามยุทธศาสตร์ และก่อให้เกิดการปรับปรุงอย่างต่อเนื่อง ตลอดจนการเรียนรู้ในองค์กร โดยดำเนินการเปรียบเทียบผลการปฏิบัติงาน ที่ได้จริงกับเป้าหมายที่กำหนดไว้ทั้งในรูปผลผลิต (Outputs) และผลลัพธ์ (Outcomes)

คณะเทคโนโลยีคหกรรมศาสตร์ได้รับการประเมินผลการปฏิบัติราชการจากหน่วยงานต่าง ๆ ทั้งภายในและภายนอก กล่าวคือ การประเมินผลการปฏิบัติราชการประจำปี โดยสำนักงานคณะกรรมการการพัฒนาระบบราชการ (ก.พ.ร.) การประกันคุณภาพภายในโดยมหาวิทยาลัยและหน่วยงานต้นสังกัด (สำนักงานคณะกรรมการการอุดมศึกษา) รวมทั้งการประเมินผลการประกันคุณภาพโดยสำนักงานรับรองมาตรฐานและประเมินคุณภาพการศึกษา (องค์การมหาชน) (สมศ.) นอกจากนี้คณะยังมีการประเมินคุณภาพอื่น ๆ เช่น การประเมินความพึงพอใจของผู้รับบริการ การประเมินผลงานคณบดี

**การประเมินคุณภาพภายในและการประเมินคุณภาพภายนอก**

ตามมาตรา 48 ของพระราชบัญญัติการศึกษาแห่งชาติ พ.ศ.2552 แก้ไขเพิ่มเติม (ฉบับที่ 2) พ.ศ.2545 ระบุว่า “....ให้หน่วยงานต้นสังกัดและสถานศึกษาจัดให้มีระบบการประกันคุณภาพภายในสถานศึกษาและให้ถือว่าการประกันคุณภาพภายในเป็นส่วนหนึ่งของกระบวนการบริหารการศึกษาที่ต้องดำเนินการอย่างต่อเนื่อง” ในขณะที่มาตรา 49 ของพระราชบัญญัติฉบับเดียวกันระบุถึงการประเมินคุณภาพภายนอกไว้ว่า “ให้มีสำนักงานรับรองมาตรฐานและประเมินคุณภาพการศึกษา มีฐานะเป็นองค์การมหาชนทำหน้าที่พัฒนาเกณฑ์ วิธีการประเมินคุณภาพภายนอก และทำการประเมินผลการจัดการศึกษาเพื่อให้มีการตรวจสอบคุณภาพของสถานศึกษา”

จากข้อมูลข้างต้นจะเห็นว่าการประกันคุณภาพการศึกษาภายในเป็นส่วนหนึ่งของกระบวนการบริหารการศึกษาปกติที่ต้องดำเนินการอย่างต่อเนื่อง โดยมีการควบคุมดูแลปัจจัยที่เกี่ยวข้องกับคุณภาพ มีการตรวจสอบ ติดตามและประเมินผลการดำเนินงานเพื่อนำไปสู่การพัฒนาปรับปรุงคุณภาพอย่างสม่ำเสมอ ด้วยเหตุนี้ระบบประกันคุณภาพภายในจึงเน้นประเมินปัจจัยนำเข้า กระบวนการ ส่วนการประเมินคุณภาพภายนอกเน้นที่ผลผลิต ผลลัพธ์ และผลกระทบ

สำหรับการประเมินคุณภาพภายในสำนักงานคณะกรรมการการอุดมศึกษา ได้กำหนดองค์ประกอบการประเมินคุณภาพภายในโดยแบ่งเป็น 9 องค์ประกอบ 23 ตัวบ่งชี้ โดยมีรายละเอียดของแต่ละองค์ประกอบ ดังนี้

1. ปรัชญา ปณิธาน วัตถุประสงค์ และแผนดำเนินการ
2. การผลิตบัณฑิต
3. กิจกรรมการพัฒนานักศึกษา
4. การวิจัย
5. การบริการทางวิชาการแก่สังคม
6. การทำนุบำรุงศิลปะและวัฒนธรรม
7. การบริหารและการจัดการ
8. การเงินและงบประมาณ
9. ระบบและกลไกการประกันคุณภาพ

สำนักงานรับรองมาตรฐานและประเมินคุณภาพการศึกษา (องค์การมหาชน) ได้กำหนดตัวบ่งชี้ในการประเมินคุณภาพภายนอกรอบสาม (พ.ศ.2554 – 2558) โดยกำหนดให้ค่าน้ำหนัก ของตัวบ่งชี้ทุกตัวเท่ากันทั้งหมด พิจารณาให้คะแนนจากผลการดำเนินงานจริงของมหาวิทยาลัย โดยกำหนดให้ตัวบ่งชี้แต่ละตัวมีคะแนนเต็ม 5 ใช้ค่าคะแนนตั้งแต่ 0 ถึง 5 และมีการกำหนดให้การประเมินครอบคลุมมาตรฐาน 4 มาตรฐาน คือ 1) ผลการจัดการศึกษา 2) การบริหารจัดการศึกษา 3) การจัดการเรียนการสอนที่เน้นผู้เรียนเป็นสำคัญ 4) การประกันคุณภาพภายใน ประกอบด้วยกลุ่มตัวบ่งชี้พื้นฐานกลุ่มตัวบ่งชี้อัตลักษณ์ และกลุ่มตัวบ่งชี้มาตรการส่งเสริม จำนวน 18 ตัวบ่งชี้ดังนี้

**ตารางที่ 5.1 รายละเอียดตัวบ่งชี้เพื่อการประเมินคุณภาพภายนอกรอบสาม พ.ศ.2554-2558 ระดับอุดมศึกษา**

|  |  |  |
| --- | --- | --- |
| **ตัวบ่งชี้** | | **มาตรฐานตามกฎกระทรวง** |
| กลุ่ม  ตัวบ่งชี้พื้นฐาน | **ด้านคุณภาพบัณฑิต** | ผลการจัดการศึกษาและการจัดการเรียนการสอนที่เน้นผู้เรียนเป็นสำคัญ |
| 1. บัณฑิตปริญญาตรีที่ได้งานทำหรือประกอบอาชีพอิสระภายใน 1 ปี |
| 2. คุณภาพของบัณฑิตปริญญาตรี โท และเอก ตามกรอบมาตรฐานคุณวุฒิระดับอุดมศึกษาแห่งชาติ |
| 3. ผลงานของผู้สำเร็จการศึกษาระดับปริญญาโทที่ได้รับการตีพิมพ์หรือเผยแพร่ |
| 4. ผลงานของผู้สำเร็จการศึกษาระดับปริญญาเอกที่ได้รับการตีพิมพ์หรือเผยแพร่ |
| **ด้านงานวิจัยและงานสร้างสรรค์** |
| 5. งานวิจัยหรืองานสร้างสรรค์ที่ได้รับการตีพิมพ์หรือเผยแพร่ |
| 6. งานวิจัยหรืองานสร้างสรรค์ที่นำไปใช้ประโยชน์ |
| 7. ผลงานวิชาการที่ได้รับการรับรองคุณภาพ |
| **ด้านการบริการวิชาการแก่สังคม** |
| 8. ผลการนำความรู้และประสบการณ์จากการให้บริการวิชาการมาใช้ในการพัฒนาการเรียนการสอนและวิจัย |
| 9. ผลการเรียนรู้และเสริมสร้างความเข้มแข็งของชุมชนหรือองค์กรภายนอก |
| **ด้านการทำนุบำรุงศิลปะและวัฒนธรรม** |
| 10. การส่งเสริมและสนับสนุนด้านศิลปะและวัฒนธรรม |
| 11. การพัฒนาสุนทรียภาพในมิติทางศิลปะและวัฒนธรรม |
|  | **ด้านการบริหารและการพัฒนาสถาบัน** | การบริหาร  จัดการศึกษา |
|  | 12. การปฏิบัติตามบทบาทหน้าที่ของสภาสถาบัน |
|  | 13. การปฏิบัติตามบทบาทหน้าที่ของผู้บริหารสถาบัน |
|  | 14. การพัฒนาคณาจารย์ |
|  | **ด้านการพัฒนาและประกันคุณภาพภายใน** | การประกันคุณภาพภายใน |
|  | 15. ผลประเมินคุณภาพภายในรับรองโดยต้นสังกัด |
| กลุ่มตัวบ่งชี้  อัตลักษณ์ | 16. ผลการพัฒนาตามอัตลักษณ์ของสถาบัน | ผลการจัด  การศึกษาและ  การจัดการเรียน  การสอน  ที่เน้นผู้เรียน  เป็นสำคัญ |
| 16.1 ผลการบริหารสถาบันให้เกิดอัตลักษณ์ |
| 16.2 ผลการพัฒนาบัณฑิตตามอัตลักษณ์ |
|  | 17. ผลการพัฒนาตามจุดเน้นและจุดเด่นที่ส่งผลสะท้อนเป็นเอกลักษณ์ของสถาบัน |
| กลุ่มตัวบ่งชี้  มาตรการ  ส่งเสริม | 18. ผลการชี้นำ ป้องกัน หรือแก้ปัญหาของสังคมในด้านต่าง ๆ |
| 18.1 ผลการชี้นำ ป้องกัน หรือแก้ปัญหาของสังคมในประเด็นที่ 1 ภายในสถาบัน |
| 18. 2 ผลการชี้นำป้องกัน หรือแก้ปัญหาของสังคมในประเด็นที่ 2 ภายนอกสถาบัน |

การประเมินคุณภาพภายในคณะเทคโนโลยีคหกรรมศาสตร์จะดำเนินการประเมินทุกปีและนำผลแจ้งมหาวิทยาลัย เพื่อทราบและนำข้อเสนอแนะไปปรับปรุงและพัฒนา สำหรับการประเมินคุณภาพภายนอก สำนักงานรับรองมาตรฐาน และประเมินคุณภาพการศึกษาองค์การมหาชน (สมศ.) กำหนดเกณฑ์ไม่เกิน 5 ปี/ครั้ง และต้องนำข้อเสนอแนะมาปรับปรุงและพัฒนา PDCA เช่นเดียวกัน

**ปฏิทินการดำเนินการจัดทำแผนปฏิบัติราชการ 4 ปี พ.ศ. 2555 – 2558**

**คณะเทคโนโลยีคหกรรมศาสตร์**

|  |  |
| --- | --- |
| ระยะเวลา | กิจกรรม |
| มีนาคม – เมษายน  2555 | เตรียมการจัดทำแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี 2555   * แต่งตั้งคณะกรรมการจัดทำแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี 2555 * ศึกษาคู่มือการจัดทำแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี 2555 ของมหาวิทยาลัย * ประชุมคณะกรรมการจัดทำแผนปฏิบัติราชการ 4 ปี พ.ศ. 2555 – 2558   และแผนปฏิบัติราชการประจำปี 2555   * จัดทำร่าง แผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี 2555 ของคณะ * ประชุมบุคลากรของคณะ ฯ เพื่อเสนอความคิดเห็น ชี้แจง และทำความเข้าใจเกี่ยวกับการจัดทำแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี 2555 ของคณะ |
| พฤษภาคม 2555 | * จัดทำแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี 2555 ฉบับสมบูรณ์ * นำเสนอแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี 2555 ฉบับสมบูรณ์ ต่อกรรมการคณะ * ประชุมชี้แจงถ่ายทอดแผนฯ ไปสู่การปฏิบัติ |